‘লক্ষ্মীকান্তপুর লোকাল’ নিয়ে অকপট পাওলি দাম

কলকাতা: ‘জীবনে কোনও আক্ষেপ নেই, না পাওয়ার থেকেও পাওনার লিস্টটা অনেক বড়। ঠেকে অনেক শিখেছি, শিখেছি নিজেকে ভালো রাখতে’—-সম্প্রতি এক আলাপচারিতায় নিজের নতুন ছবি ‘লক্ষ্মীকান্তপুর লোকাল’ (Lakshmikantapur Local Movie ) নিয়ে অকপট পাওলি দাম (Paoli Dam)। অভিনেত্রী বলেন, চরিত্র যদি মাথায় আলোড়ন আনতে পারে, তবেই সেই গল্পে কাজ করা উচিৎ। কল্যানীর চরিত্র এর আগে করেননি পাওলি, এক বিশেষ বার্তা নিয়ে আসছে কল্যানী।

আগামী ২১ নভেম্বর বড় পর্দায় মুক্তি পাবে রাম কমল মুখোপাধ্যায় পরিচালিত ছবি লক্ষ্মীকান্তপুর লোকাল। অভিনয়ে ঋতুপর্ণা সেনগুপ্ত, কৌশিক গঙ্গোপাধ্যায়, পাওলি দাম, চান্দ্রেয়ী ঘোষ, সায়নী ঘোষ, ইন্দ্রনীল সেনগুপ্ত, জন ভট্টাচার্য-সহ আরও অনেকে। মঙ্গলবার শহরে হয়ে গেল ছবির টিজার লঞ্চের অনুষ্ঠান।বইস্টার্ন মঙ্গলবার মেট্রোপলিটন ক্লাবে হাজির ছিলেন অভিনেতা-অভিনেত্রীরা। ছবিতে বিশেষ ভূমিকায় দেখা যাবে তৃণমূল নেতা মদন মিত্রকে।

আরও পড়ুন: প্রকাশ্যে ‘লহ গৌরাঙ্গের নাম রে’র প্রথম ঝলক, দেখা গেল নিমাই-বিনোদিনীর

এই ছবিটি তিনটি পরিবারের গল্প নিয়ে তৈরি হতে চলেছে। এবার টিজারে ফুটে উঠল সেই দম্পতির অন্তর্বর্তী টানপোড়েনের কাহিনি। প্রথম দম্পতি অর্থাৎ কৌশিক গঙ্গোপাধ্যায় এবং ঋতুপর্ণা সেনগুপ্তের একটি ছাপোসা জীবন ছিল যা সম্পূর্ণ পাল্টে যায় কৌশিকের অসুস্থতার পর।অন্যদিকে ইন্দ্রনীল এবং সঙ্গীতা নিজেদের ফ্যামিলি প্ল্যানিং করতে ব্যস্ত কিন্তু বয়স্ক বাবাকে নিয়ে জেরবার ইন্দ্রনীল। তৃতীয় দম্পতি অর্থাৎ রাজনন্দিনী এবং জন দুজনেই নতুন বিবাহিত দম্পতি কিন্তু রাজনন্দিনীর চরিত্রটি চায় বাড়িতে কেউ তার কাজে সহায়তা করুক। গল্পের মোড় ঘুরে যায় যখন লক্ষীকান্তপুর গ্রাম থেকে শহরে আসে তিন মহিলা।

অন্য খবর দেখুন